În baza articolului 185 alineatul 1, raportat la aticolul 28 alineatul 6 din Legea privind bazele sistemului de educaţie şi instrucţie („Monitorul oficial al RS”, nr.: 88/17, 27/18-altă lege, 10/19, 6/20. şi 129/2021), articolelor 15 și 16 alineatul 2, articolului 24 aliuneatul 2 și articolului 37 alineatul 4 din Hotărârea Adunării Provinciei privind administraţia provincială ("Buletinul oficial al P.A.Voivodina", nr. 37/14 şi 54/14 - altă hotărâre, 37/16, 29/17, 24/2019, 66/2020 și 38/2021)), secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e:

**REGULAMENTUL**

**PRIVIND CALENDARUL ŞCOLAR PENTRU ŞCOLILE ELEMENTARE CU SEDIUL ÎN TERITORIUL PROVINCIEI AUTONOME VOIVODINA PENTRU ANUL ŞCOLAR 2023/2024**

Articolul 1

Prin prezentul regulament se stipulează calendarul pentru realizarea activităţii instructiv-educative în şcolile elementare pentru anul școlar 2023/2024, cu sediul în teritoriul Provinciei Autonome Voivodina.

Articolul 2

Formele obligatorii şi facultative ale activităţii instructiv-educative prevăzute în planul şi programa analitică pentru şcolile elementare se planifică prin Planul anual de activitate.

Articolul 3

Cursurile şi alte forme de activitate instructiv-educativă în şcolile elementare se desfăşoară în două semestre.

Primul semestru începe vineri, 1 septembrie 2023 şi se încheie vineri, 22 decembrie 2023.

Al doilea semestru începe luni, 15 ianuarie 2024.

Al doilea semestru se încheie vineri, 31 mai 2024 pentru elevii de clasa a VIII-a, respectiv vineri 14 iunie 2024 pentru elevii claselor I - VII.

Articolul 4

Formele obligatorii de activitate instructiv-educativă prevăzute la articolul 1 din prezentul regulament, pentru elevii claselor I-VII se realizează în 36 săptămâni de cursuri, respectiv 180 de zile de cursuri.

Activitatea instructiv-educativă pentru elevii clasei a opta se realizează în 34 săptămâni de cursuri, respectiv 170 de zile de cursuri.

În cazul în care este periclitată securitatea şi sănătatea elevilor şi angajaţilor şi nu este posibil ca școala să-și realizeze formele obligatorii ale activităţii instructiv-educative cu numărul complet de săptămâni de cursuri şi zile de cursuri la nivel anual, este posibilă o abatere de până la 5% de la numărul stabilit de cinci zile de cursuri pe săptămână, respectiv zile de cursuri.

În cadrul celor 36, respectiv 34 de săptămâni cu câte cinci zile de cursuri, şcoala are obligaţia ca prin planul anual de activitate să repartizeze uniform zilele din săptămână, cu excepţia cazului când din cauza periclităţii securităţii şi sănătăţii elevilor şi angajaţilor nu este posibil ca zilele din săptămână, care sunt repartizate prin planul anual de activitate, să fie repartizate uniform.

Fiecare zi din săptămână este necesar să fie reprezentată de 36, respectiv 34 de ori, cu excepţia cazului când din cauza periclităţii securităţii şi sănătăţii elevilor şi angajaţilor nu este posibil să se asigure ca fiecare zi din săptămână să fie reprezentată de atâtea ori de câte a fost stabilit.

Marţi, 13 februarie 2024, munca instructiv-educativă se va realiza conform orarului instructiv-educativ de joi.

Articolul 5

Planul și programa analitică de predare şi învăţare pentru școla elementară de muzică şi şcoala elementară de balet se realizează conform planului anual de activitate a școlii în săptămâni cu cinci sau șase zile de cursuri, în conformitate cu legea.

În cazul în care este periclitată securitatea şi sănătatea elevilor şi angajaţilor şi nu este posibil ca școala să-și realizeze formele obligatorii ale activităţii instructiv-educative cu numărul complet de săptămâni de cursuri şi zile de cursuri la nivel anual, este posibilă o abatere de până la 5% de la numărul stabilit de cinci zile de cursuri pe săptămână, respectiv zile de cursuri.

Articolul 6

Pe durata anului şcolar elevii au vacanţă de iarnă, primăvară şi vară.

Vacanţa de iarnă, începe luni 25 decembrie 2023 şi se încheie vineri 12 ianuarie 2024.

Vacanţa de primăvară începe joi 28 martie 2024 şi se încheie miercuri, 3 aprilie 2024.

Pentru elevii claselor I-VII, vacanţa de vară începe luni, 17 iunie 2024 şi se încheie vineri, 30 august 2024. Pentru elevii clasei a VIII-a vacanţa de vară începe după terminarea examenului de finalizare şi se încheie vineri, 30 august 2024.

Articolul 7

La şcoală se sărbătoresc sărbătorile de stat şi cele religioase în conformitate cu Legea privind sărbătorile de stat şi religioase ale Republicii Serbia („Monitorul oficial al RS”, nr. 43/01, 101/07 şi 92/11).

În şcoli se sărbătoreşte:

- 21 octombrie 2023 - Ziua comemorării victimelor sârbilor în Cel de-al Doilea Război Mondial

- 8 noiembrie 2023 - Ziua Cadrelor Didactice, ca zi lucrătoare

- 11 noiembrie 2023 - Ziua armistiţiului de pace în Primul Război Mondial, ca zi nelucrătoare

- 27 ianuarie 2024 - Sfântul Sava – Ziua şcolii, ca zi lucrătoare şi fără cursuri

- 15 februarie - Sretenie - Ziua statalităţii, care se sărbătoreşte pe 15 şi 16 februarie 2024, ca zile nelucrătoare

- 21 februarie 2024 - Ziua Internațională a Limbii Materne, ca zi lucrătoare

- 10 aprilie 2024 - Ziua Memoriei lui Dositej Obradović, mare iluminist sârb și primul ministru sârb al învățământului, ca zi lucrătoare

- 22 aprilie 2024 - Ziua comemorării victimelor holocaustului, genocidului şi a altor victime ale fascismului în cel de-al Doilea Război Mondial, ca zi lucrătoare

- 1 mai 2024 - Ziua Muncii, care se sărbătoreşte la 1 şi 2 mai 2024, ca zile nelucrătoare

- 9 mai 2024 - Ziua Victoriei, ca zi lucrătoare,

- 28 iunie 2024 - Ziua Sfântului Vitus (Vidovdan) - comemorarea bătăliei de la Kosovo

Articolul 8

Elevii şi angajaţii la şcoală au dreptul să nu frecventeze cursurile, respectiv să nu lucreze, în următoarele zile ale sărbătorilor religioase:

* Ortodocşii – prima zi a sfântului casei,
* Persoanele aparţinând comunităţilor confesionale care marchează sărbătorile religioase conform Caledarului gregorian - 25 decembrie 2023, prima zi de Crăciun;
* Persoanele aparţinând comunităţilor confesionale care marchează sărbătorile religioase conform Caledarului iulian - 7 ianuarie 2024, prima zi de Crăciun;
* Persoanele aparţinând comunităţilor confesionale care marchează sărbătorile pascale conform calendarelor gregorian şi iulian - începând de la Vinerea mare, inclusiv a doua zi de Paşti (catolicii - din 29 martie până în 1 aprilie 2024; ortodocşii din 3 până în 6 mai 2024;
* Membrii aparţinând Comunităţii Islamice ‒ 10 aprilie 2024, prima zi a Bairamului Ramazanului şi 16 iunie 2024, prima zi a Bairamului Curbanului;
* Persoanele aparţinând Comunităţii Ebraice - 25 septembrie 2023 prima zi a Yop Chippur-ului şi 23 aprilie 2024, prima zi a Pesah.

Articolul 9

Prin planul anual de activitate şcoala va stabili excursiile şi zilele când va compensa zilele de cursuri în care s-au realizat excursiile.

Dacă ziua şcolii este zi de cursuri conform calendarului, şcoala va compensa ziua respectivă în modul stabilit de planul anual de activitate.

Articolul 10

Data comunicării succesului elevilor şi înmânarea carnetelor de elev la sfârşitul primului semestru, şcoala o determină în planul anual de activitate, în conformitate cu prezentul regulament.

Data înmânării foilor matricole, precum şi înmânării diplomelor, şcoala o o determină în planul anual de activitate, în conformitate cu prezentul regulament.

Înmânarea festivă a carnetelor de elev, respectiv a foilor matricole, elevilor claselor I - VII, la sfârşitul celui de-al doilea semestru, va avea loc vineri, 28 iunie 2024.

Comunicarea succesului elevilor şcolilor de muzică şi de balet la sfârşitul celui de-al doilea semestru şi înmânarea foilor matricole şi a diplomelor va avea loc în conformitate cu planul anual de activitate al şcolii, în conformitate cu prezentul regulament.

Articolul 11

Elevii clasei a VIII-a vor susţine examen de finalizare probă vineri, 22 martie 2024 şi sâmbătă, 23 martie 2024, iar examenul de finalizare luni, 17 iunie 2024, marţi, 18 iunie 2024 şi miercuri 19 iunie 2024.

Articolul 12

Prezentarea tabelară a calendarului activității educativ-instructive pentru şcolile elementare de pe teritoriul Provinciei Autonome Voivodina, pentru anul şcolar 2023/2024, care este parte integrantă a prezentului Regulament.

Articolul 13

Prezentul regulament intră în vigoare pe data publicării lui în „Buletinul oficial al P.A. Voivodina”, iar conform articolului 53 alineatul 2 din Legea privind administrația provincială („Monitorul oficial al RS”, nr.: 79/05 , 101/07, 95/10, 99/14, 47/18 și 30/18 – altă lege), va fi publicat în Monitorul oficial al RS”.

**Secretariatul Provincial pentru Educaţie, Reglementări, Administraţie  
şi Minorităţile Naţionale - Comunităţile Naţionale**

Numărul: 128-610-1/2023-01

La Novi Sad, 31.05.2023

SECRETAR PROVINCIAL

Szakállas Zsolt